**Լիլիթ Հարոյան** (ապրիլի 12, 1990 թվական, Երևան, ՀԽՍՀ), դերասանուհի, հաղորդավարուհի, հոգեբան, յոգայի միջազգային ուսուցիչ։

Կենսագրություն
--------------

Լիլիթ Հարոյանը ծնվել է 1990 թվականի ապրիլի 12-ին (իրականում՝ ապրիլի 11-ին՝ ժամը 23։42) Երևան քաղաքում, մտավորականների ընտանիքում ։

Կրթություն
----------

Սովորել է Երևանի Հակոբ Օշականի անվան թիվ 172 դպրոցում։

2007-2012 թվականներին ուսանել է Երևանի պետական համալսարանի Փիլիսոփայության և հոգեբանության ֆակուլտետի բակալավրիատում։

2012 թվականից ուսումը շարունակել է նույն ֆակուլտետի մագիստրատուրայում, որն ավարտել է 2014 թվականին՝ ստանալով մագիստրոսի գիտական աստիճան։

Մասնակցել, վերապատրաստվել և մասնագիտական դասընթացներ է անցել հոգեբանության մի շարք գործնական բնագավառներում («Հոգեդինամիկ հոգեթերապիայի յունգյան և ֆրոյդյան մոդելներ», «Նեյրո-լեզվաբանական ծրագրավորում», «Մետամոդել և Խարսխման տեխնիկա» և այլն)։

2008-2010 թվականներին՝ համալսարանական կրթությանը զուգահեռ, սովորել և ավարտել է ՀՀ Երգի պետական թատրոնի հաղորդավարական բաժինը։

Ընդհանուր անգլերենի ինտենսիվ կուրսեր է անցել Լոնդոնի Excel դպրոցում (2010 թվական), ինչպես նաև Նյու Յորքի գիտությունների ակադեմիայի EF լեզուների միջազգային դպրոցում (2011 թվական)։

Աշխատանքային գործունեություն
----------------------------

### Յոգա

Լիլիթ Հարոյանը յոգայով սկսել է զբաղվել 2012 թվականից՝ հաճախելով «Լույս» յոգա ստուդիա։ Ուսմանը զուգընթաց նույն ստուդիայում աշխատել է որպես յոգայի ուսուցիչ։ Աշխատանքին զուգահեռ անցել է յոգայի տարբեր թրեյնինգներ և վերապատրաստումներ։ Յոգայի միջազգային ուսուցչի որակավորմանն ու աստիճանի է հասել 2015 թվականին՝ ուսանելով Յոգայի հայկական ֆեդերացիայի և Հնդկաստանում Քաշմիր շաիվիզմի յոգայի դպրոցում (ուսուցիչ՝ Ամիտ Ռաինա (Amit Raina):

### Հոգեբան

Համալսարանն ավարտելուց հետո՝ 2015 թվականին, ստեղծել է «Աուրա» հոգեբանական կենտրոնը, որն առաջարկում է հոգեբանական մի շարք ծառայություններ և թրեյնինգներ։

### Հաղորդավարուհի

Որպես հաղորդավարուհի՝ Լիլիթ Հարոյանը հանդես է եկել 2011 թվական՝ վարելով «Արմենիա հեռուստաընկերություն» «Բարի լույս, հայեր» հաղորդաշարը։

2017 թվականին «Ա-ԹիՎի հեռուստաընկերություն» վարել է «I Առավոտ» հեռուստահաղորդումը։

2021 թվականի մարտի 1-ից «Արմենիա հեռուստաընկերություն» վարում է «Բարի լույս» հաղորդաշարի «Յոգա» էջը։

### Դերասանուհի

Լիլիթ Հարոյանը դերասանական կարիերան սկսել է 2015 թվականին՝ նկարահանվելով «Ֆուլ հաուս» հումորային սիթքոմի երկրորդ եթերաշրջանում (Եվայի դերում)։

2016-2017 թվականներին նկարահանվել է «Չեյնջ» հեռուստասերիալում՝ Ֆլորայի դերում։

2017 թվականին դերասաուհին հանդես է եկել «Քավարան» հեռուստասերիալում՝ Կատերինայի դերում։

2021 թվականին նկարահանվել է նաև «Ֆեյք պապա» սիթքոմում՝ հանդես գալով յոգայի ուսուցչի դերում։

Պատկերասրահ
-----------

* Դերասանուհի Լիլիթ ՀարոյանԴերասանուհի Լիլիթ Հարոյան
* Յոգայի ուսուցիչՅոգայի ուսուցիչ

Ծանոթագրություններ
------------------

1. ↑  Կան մարդիկ, ում նայում ու միանգամից զգում ես, միանգամից սիրում․ Լիլիթ Հարոյան
2. ↑  Ինչ լուսանկարներ է հրապարակում դերասանուհի Լիլիթ Հարոյանը
3. ↑  10 ԱՄԵՆԱՍՊՈՐՏԱՅԻՆ ՈՒ ԳԵՂԵՑԻԿ ՄԱՐՄԻՆ ՈՒՆԵՑՈՂ ՀԱՅ ԱՍՏՂԵՐԸ (PHOTO)
4. ↑  «ՀԱՅԿԱԿԱՆ ՇՈՈՒ-ԲԻԶՆԵՍԻ ԱՄԵՆԱՍՊՈՐՏԱՅԻՆ ԿԱՆԱՅՔ (ՖՈՏՈ)». Արխիվացված է օրիգինալից 2021 թ․ ապրիլի 28-ին. Վերցված է 2021 թ․ ապրիլի 28-ին.
5. ↑  Լիլիթ Հարոյանի ընտանիքը
6. ↑  Յոգայի ուսուցիչ Լիլիթ Հարոյան
7. ↑  ««Այդ մեկ օրն իմ կյանքում շատ բան փոխեց». Լիլիթ Հարոյան». Արխիվացված է օրիգինալից 2021 թ․ ապրիլի 28-ին. Վերցված է 2021 թ․ ապրիլի 28-ին.
8. ↑  «Աուրա» հոգեբանական կենտրոն
9. ↑  «Աուրա» կենտրոն
10. ↑  Լիլիթ Հարոյան․ պրոֆեսիոնալ հոգեբանական խորհրդատվություն
11. ↑  Լիլիթ Հարոյան. «Մութ ու ցուրտ տարիներին աղքատ պայմաններում եմ մեծացել ու հասկացել, որ երջանկությունը փողի մեջ չէ»
12. ↑  Slaq.am. «Ֆուլ հաուսի» նոր գեղեցկուհին. Լիլիթ Հարոյան (տեսանյութ)
13. ↑  Իմ ամուսնու փոխարեն ես ապրում եմ ուրիշ տղամարդու հետ. Լիլիթ Հարոյան
14. ↑  Տղամարդու մեջ կարևորում եմ երջանկացնելու արվեստը. Լիլիթ Հարոյան
15. ↑  Իմ ամուսնու փոխարեն ես ապրում եմ ուրիշ տղամարդու հետ. Լիլիթ Հարոյան
16. ↑  Լիլիթ Հարոյանի հետաձգված հարսանիքն ու դերը «Ֆեյք պապա» սիթքոմում

Արտաքին հղումներ
----------------

* ՀԱՅԿԱԿԱՆ ՇՈՈՒ-ԲԻԶՆԵՍԻ ԱՄԵՆԱՍՊՈՐՏԱՅԻՆ ԿԱՆԱՅՔ (ՖՈՏՈ) Archived 2021-04-28 at the Wayback Machine.
* Լիլիթ Հարոյան. «Մութ ու ցուրտ տարիներին աղքատ պայմաններում եմ մեծացել ու հասկացել, որ երջանկությունը փողի մեջ չէ»